Държавен вестник, бр. 13, 2026 г., стр. 137

БРОЙ  13	
Д Ъ Р Ж А В Е Н  В Е С Т Н И К 	
СТР.  137  
употребата на етеричните масла за външно приложение, и стриктно спазва всички изисквания за 
безопасно приложение, като например подходящо разреждане на етеричните масла преди 
нанасяне върху кожата, съобразяване на максимално допустимите концентрации за всяко едно 
масло, както и особеностите при специфичните групи хора. 
Задълбочените познания по ботаника на практикуващия предпоставят едно разумно 
използване на етеричните масла от гледна точка на запазване на биоразнообразието, като 
предпочита за работа масла от незастрашени растителни видове. Разбирането за растенията и 
екстрактите от тях като природен ресурс дава ориентир за остойностяването на етеричните масла, 
съобразно рандемана на растителния вид, неговата ограничена наличност в природата, 
спецификите на отглеждане и култивиране и стойността на производството на етеричните масла. 
При практикуване на арома масаж се използват специални масажни техники, които 
позволяват етеричните масла да проникнат през кожата и да произведат желания ефект. За целта 
клиентът се разполага удобно върху покрита масажна кушетка, завива се по подходящ начин и 
се осигуряват условия за комфорт и максимално отпускане на тялото. Процедурата се извършва 
в спокойна обстановка и тиха среда, в затоплено помещение без ярка светлина.  
Обикновено арома масажът е с продължителност около 90 минути и за оптимален ефект 
може да се изпълнява регулярно на определени интервали от време, не по-често от 1-2 пъти 
седмично.  
При изпълнението на масажа практикуващият следва да се придържа към принципите на 
професионалната етика, да спазва дискретност и професионална дистанция и да уважава личните 
граници и достойнството на клиента.  
След приключване на арома масажа специалистът отчита промяната в състоянието на 
клиента и по преценка формулира и приготвя за домашна употреба продукти с етерични масла, 
придружени от подробни указания за начина и продължителността на приложение. 
Придобилият четвърта степен на професионална квалификация по професия „Арома 
услуги“ може да изготвя формули за продукти с етерични масла за масова употреба, които да 
бъдат приготвени в обекти, имащи разрешение за такава дейност. Формулите трябва да отговарят 
на всички релевантни правила за безопасно приложение и да бъдат придружени от необходимите 
указания за употреба и съхранение на продукта. 
С цел повишаване на професионалната компетентност лицата, практикуващи професията 
„Арома услуги“, могат да надграждат квалификацията си чрез участие в краткосрочни обучения 
и семинари, присъствени или онлайн конференции, самообучение чрез специализирана 
литература и периодични издания, както и научни изследвания. Продължаващото 
професионално обучение е в съответствие със съвременните тенденции за учене през целия 
живот и професионално развитие. 
Придобилите четвърта степен на професионална квалификация по професията „Арома 
услуги“ могат да работят самостоятелно или да упражняват дейността си към различни СПА и 
уелнес центрове, спортни и фитнес клубове, козметични салони и др., като наети или 
самоосигуряващи се лица. За практикуване на самостоятелна дейност се открива център или 
студио за арома услуги, като обект с обществено предназначение.  
За поддържане и актуализиране на нивото на компетентност на завършилите четвърта